18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 523 της 9/18 Ιουν. 1977 (ΦΕΚ Α΄ 170) Περί καθορισμού της διαδικασίας διώξεως παραβάσεων διατάξεών τινων του Ν.Δ. 243/1969 ως ετροποποιήθη υπό του Νόμ. 427/1976. Έχοντες υπ’όψει: 1.Τας διατάξεις του άρθρου 15 του Ν.Δ. 243/1969 «περί βελτιώσεως και προστασίας της αμπελουργικής παραγωγής», ως τούτο αντικατεστάθη υπό του άρθρου 11 του Ν. 427/1976 «περί αντικαταστάσεως, συμπληρώσεως και καταργήσεως ενίων διατάξεων του Ν.Δ. 243/1969». 2.Την υπ’ αριθ. 482/1977 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Γεωργίας, αποφασίζομεν: Άρθρον 1. Πρωτόκολλον παραβάσεως-Έκθεσις κατασχέσεως 1.Οι υπάλληλοι του Υπουργείου Γεωργίας και του Γενικού Χημείου του Κράτους, οι εντεταλμένοι δια την εποπτείαν και τον έλεγχον της τηρήσεως των διατάξεων του Ν.Δ. 243/1969, υποχρεούνται να επαγρυπνούν προς τήρησιν των διατάξεων τούτου, να βεβαιώνουν τας υποπιπτούσας εις την αντίληψίν των παραβάσεις, να ενεργούν προανάκρισιν προς εξακρίβωσιν αυτών και να κατάσχουν τα υποκείμενα κατά τα εν άρθρω 3 εις κατάσχεσιν είδη, συντάσσοντες περί πάντων τούτων σχετικόν πρωτόκολλον παραβάσεως και έκθεσιν κατασχέσεως, εφ’ όσον λαμβάνει χώραν κατάσχεσις. 2.Οι εν παρ. 1 υπάλληλοι, δύνανται να εισέρχωνται εις τα οινοποιεία, τας οιναποθήκας, τα εμφιαλωτήρια οίνων, τα πρατήρια πωλήσεως οίνων, τα οινολογικά εργαστήρια, κλπ. κατά τας εργασίμους αυτών ώρας, τη συνδρομή της Αστυνομικής Αρχής, η οποία υποχρεούται όπως παρέχη την αιτηθησομένην συνδρομήν ή και άνευ αυτής και να ερευνούν προς ανακάλυψιν παραβάσεων περί ων ο ανωτέρω νόμος. 3.Τα κατά το παρόν άρθρον εντεταλμένα δια την εποπτείαν και τον έλεγχον όργανα προκειμένου να προβούν εις τον έλεγχον του μεταφερομένου οίνου δι’ αυτοκινήτων, σιδηροδρόμων, πλοίων, κ.λπ. δύνανται να ζητήσουν την συνδρομήν των αρμοδίων κατά περίπτωσιν αρχών ελέγχου κινήσεως των μεταφορικών μέσων (Αστυνομικών, Λιμενικών, κ.λπ.), αι οποίαι υποχρεούνται να παράσχουν ταύτην. Άρθρον 2. Διαδικασία διώξεως 1.Τα κατά τα εν άρθρω 1, πρωτόκολλον παραβάσεως και έκθεσις κατασχέσεως, υποβάλλονται εις τον Διευθυντήν της Προϊσταμένης υπηρεσίας του διαπιστώσαντος την παράβασιν υπαλλήλου. Ούτος εντός μηνός από της παραδόσεως εις αυτόν του σχετικού πρωτοκόλλου, αφού επιχειρήση και πάσαν ανάκρισιν την οποίαν ήθελε θεωρήσει απαραίτητον, διαβιβάζει, εν πρωτοτύπω, άπασαν την σχηματισθείσαν δικογραφίαν εις τον αρμόδιον Εισαγγελέα, δια την αυτεπάγγελτον άσκησιν παρ’ αυτού, εφ’ όσον συντρέχει περίπτωσις της ποινικής διώξεως. 2.Η δικογραφία εν αντιγράφω τηρείται εις το αρχείον της ενεργούσης υπηρεσίας, το δε διαβιβαστικόν έγγραφον προς τον Εισαγγελέα κοινοποιείται εις την ετέραν αρμοδίαν υπηρεσίαν ελέγχου και εποπτείας εφαρμογής του περί ου πρόκειται Ν.Δ/τος. Εις τας επ’ αυτοφόρω καταλαμβανομένας παραβάσεις των άρθρων 1 παρ. 3, 4, 5 και 6 παρ. 2 του Ν.Δ. 243/1969, ο αρμόδιος Εισαγγελεύς επιλαμβάνεται της υποθέσεως επί τη βάσει του πρωτοκόλλου παραβάσεως και των λοιπών εγγράφων της προανακρίσεως, πάντων τούτων διαβιβαζομένων αυτώ αμέσως μετά το πέρας της προανακρίσεως εν πρωτοτύπω, μετά σχετικής παραπεμπτικής προτάσεως, παρά του Προϊσταμένου της ενεργούσης υπηρεσίας. 4.Εν τη περιπτώσει ταύτη, ο επ’ αυτοφώρω καταλαμβανόμενος οδηγείται εις το πλησιέστερον Αστυνομικόν Τμήμα, εφαρμοζομένων περαιτέρω των ισχυουσών διατάξεων περί των επ’ αυτοφώρω καταλαμβανομένων αδικημάτων. Άρθρον 3. Κατασχόμενα είδη 1.Κατά τας περιπτώσεις παραβάσεων των διατάξεων των άρθρων 1 παρ. 3, 4, 5 και 6 παρ. 2 τα ανακαλυφθέντα προϊόντα, όργανα και αντικείμενα, δια των οποίων συνετελέσθη η παράβασις, δύναται να υποβληθούν εις μερικήν ή ολικήν κατάσχεσιν, μέχρις εκδικάσεως της παραβάσεως υπό του αρμοδίου Δικαστηρίου, συντασσομένης περί τούτου σχετικής εκθέσεως υπό του αρμοδίου ελεγκτού υπαλλήλου. (Αντί για τη σελ. 706,587(α)  Σελ.706,587(β) Τεύχος 1454 Σελ. 95 Προστασία Αμπελουργικής Παραγωγής 16.Θ.κ.18 2.Εις την ως άνω κατάσχεσιν υπόκεινται ιδία: α)Τα παντός είδους δοχεία μεταφοράς, βαρέλια φιάλαι και μέσα συσκευασίας. β)Τα παρανόμως επεξεργαζόμενα, παραγόμενα, μεταφερόμενα, κατεχόμενα ή διατιθέμενα εις την κατανάλωσιν οινικά προϊόντα. γ)Αι ετικέτται, κύριαι και βοηθητικαί, και τα παντός είδους περιβλήματα φιαλών, δοχείων, κ.λ.π. ως και τα συνοδευτικά έγγραφα προκειμένου περί μεταφερομένων οινικών προϊόντων. 3.Τα υποκείμενα εις κατάσχεσιν είδη μεταφέρονται εις το πλησιέστερον κατάστημα της ενεργούσης υπηρεσίας και παραδίδονται εις αυτό συντασσομένου σχετικού πρωτοκόλλου. Εάν η φύλαξίς των υπό των αρμοδίων υπηρεσιών είναι δυσχερής ή δαπανηρά, δύναται να παραδοθούν προς φύλαξιν εις τον κύριον αυτών. 4.Ο αρμόδιος Εισαγγελεύς έχει το δικαίωμα όπως αποδόση εν όλω ή εν μέρει, τα κατασχεθέντα εις τον κύρον αυτών, εάν κατατεθή παρ’ αυτού εις το Δημόσιον Ταμείον επί παρακαταθήκη εγγύησις χρηματική ή δια χρεωγράφων καλύπτουσα την αξίαν των κατεσχημένων. Εν περιπτώσει δε δημεύσεως των κατά τα ως άνω κατασχεθέντων, η εγγύησις των κατασχεθέντων και αποδοθέντων εκπίπτει υπέρ του Κ.Τ.Γ.Κ. και Δασών, μετά προηγούμενον συμψηφισμόν των εις το Δημόσιον οφειλομένων εισαγωγικών δασμών, φόρων κ.λπ. 5.Το πρωτόκολλον κατασχέσεως έχει ισχύν μέχρις ότου αποφανθή τελεσιδίκως το Δικαστήριον. Εις τον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. Με το Π.Δ. 307/9 – 21 Οκτ. 1997 (ΦΕΚ Α΄215) προβλέφθηκε ότι οι διατάξεις του Π.Δ. 523/1977 εφαρμόζονται ανάλογα και για τους εισαγόμενους από τρίτες χώρες οίνους. 19. ΑΠΟΦΑΣΙΣ ΥΠΟΥΡΓΟΥ ΓΕΩΡΓΊΑΣ Αριθ. 394408/3057 της 22 Αυγ./15 Σεπτ. 1977 (ΦΕΚ Β΄ 878) Περί ποιοτικών προδιαγραφών παραγωγικών τύπων σουλτανίνας. Έχοντες υπ’ όψει: 1.Το άρθρον 1 παραγρ. 2 του Ν.Δ. 243/69 «περί βελτιώσεως και προστασίας της αμπελουργικής παραγωγής». 2.Την 525/30.7.1977 απόφασιν της εξ Υπουργών Οικονομικής Επιτροπής. 3.Την εις εκτέλεσιν της ανωτέρω αποφάσεως κοινήν απόφασιν των Υπουργών Γεωργίας και Εμπορίου. Σελ.706,588(β) Τεύχος 1454 Σελ. 96 4.Την ανάγκην ποιοτικής βελτιώσεως της σουλτανίνας, αποφασίζομεν: 1.Καθορίζομεν τους παραγωγικούς τύπους σουλτανίνας ως κάτωθι: Τύπος Νο1 Εις τον παραγωγικόν ποιοτικόν τύπον Νο1 πρέπει να κατατάσσωνται αι σταφίδες ομοιομόρφου αποχρώσεως ξανθής προς το χρυσίζον. Αι ράγες θα είναι χονδραί και περίπου ισομεγέθεις με περιεκτικότητα σουλτανινών σκοτεινού χρώματος μέχρι 5% εις αριθμόν ραγών και ψιλών ουχί πλέον του 10%. Τύπος Νο2 Εις τον παραγωγικόν τύπον Νο2 πρέπει να κατατάσσωνται αι σταφίδες αποχρώσεως ξανθής προς το ερυθρωπόν. Αι ράγες θα είναι χονδραί με περιεκτικότητα σουλτανινών μελανωνών και σκοτεινού χρώματος μέχρι 12% εις αριθμόν ραγών. Τύπος Νο4 Εις τον παραγωγικόν τύπον Νο 4 πρέπει να κατατάσσωνται αι σταφίδες αποχρώσεως ξανθής προς το ερυθρωπόν και ανοικτής καστανής με περιεκτικότητα σουλτανινών μελανωπών και σκοτεινού χρώματος μέχρι 20 % εις αριθμόν ραγών. 16.Θ.κ.19 Προστασία Αμπελουργικής Παραγωγής Τύπος Νο5 Εις τον παραγωγικόν τύπον Νο5 πρέπει να κατατάσσωνται αι σταφίδες αποχρώσεως καστανής με περιεκτικότητα σουλτανινών μελανών 50% εις αριθμόν ραγών. 2.Εις άπαντας τους παραγωγικούς τύπους η σταφίς πρέπει να είναι εσοδείας 1977, εντελώς υγιής, τελείως απεξηραμένη, δηλαδή να μη παρουσιάζη υγρασίαν εις ποσοστόν ανώτερον του 16% , να είναι απηλλαγμένη από σάπιους και ηλιοκαμένους καρπούς, να μη περιέχη συρρικνωμένας ράγας και κούφιες εις ποσοστόν ανώτερον του 1% (ανεκτόν όριον), γαιώδεις ουσίας (χώματα, λίθους) εις ποσοστόν ανώτερον του 0,5% και λοιπάς ξένας ύλας (ξύλα, τσάμπουρα, χονδροί μίσχοι κλπ.) εις ποσοστόν ανώτερον του 0,5%. Εις περίπτωσιν κατά την οποίαν τίθεται εν αμφιβόλω η καλή αποξήρανσις της σταφίδος, η υπό αμφισβήτησιν παρτίς εναποθηκεύεται κεχωρισμένως και προσδιορίζεται εργαστηριακώς υπό της οικείας Δ/νσεως Γεωργίας η περιεκτικότητος εις υγρασίαν και εφ’ όσον διαπιστωθή ότι αύτη δεν υπερβαίνει το 16% τότε παραλαμβάνεται. 3.Παραλαβή και ποιοτικήν κατάταξις παραγωγικού σταφιδοκάρπου. Προς ποιοτικήν κατάταξιν του παραδιδομένου εις την συγκέντρωσιν σταφιδοκάρπου, ασκείται ποιοτικός έλεγχος εις τα κέντρα συγκεντρώσεως της Κ.Σ.Ο.Σ., κατόπιν σχετικής δειγματοληψίας. Το λαμβανόμενον δείγμα πρέπει να είναι αντιπροσωπευτικόν της όλης παρτίδος. Προς τούτο η δειγματοληψία πρέπει να διενεργείται εκ διαφόρων σάκκων της παρτίδος και εκ διαφόρων σημείων του αυτού σάκκου. Η δειγματιζομένη παρτίς δεν πρέπει να υπερβαίνη τους 100 σάκκους και να είναι ομοιογενής. Εν εναντία περιπτώσει λαμβάνονται 2 ή περισσότερα δείγματα. Εξ εκάστης παρτίδος διαχωρίζεται αριθμός σάκκων μέχρι του 10% του συνόλου και εν ουδεμιά περιπτώσει μικρότερος των 3 σάκκων. Εξ εκάστου σάκκου λαμβάνεται ποσότης 1-2 KGR. Ακολούθως αι ληφθείσαι ποσότητες αναμιγνύονται καλώς και δι’ αλλεπαλλήλων διχοτομήσεων λαμβάνεται τελικώς ποσότης 1-2 KGR η οποία αποτελεί το υπό εξέτασιν δείγμα. Εις τους σάκκους εκάστης παρτίδος μετά την ποιοτικήν κατάταξιν αναρτάται ή τίθενται εντός αυτών καρτέλλα, εμφαίνουσα τα στοιχεία ταυτότητος του προϊόντος (στοιχεία σταφιδοπαραγωγού, στοιχεία κατατάκτου, ποιότης, υγρασία άνω του 16% ή κάτω του 15%. 4.Όργανα παραλαβής και κατατάξεως σταφιδοκάρπου. Εις έκαστον συνεργείον παραλαβής τοποθετείται ως προϊστάμενος ιδιότης Γεωπόνος, όστις διενεργεί και την ποιοτικήν κατάταξιν του προϊόντος. Ελλείψει επαρκούς αριθμού Γεωπόνων την ποιοτικήν κατάταξιν θα διενεργούν οι αποθηκάριοι των συνεργείων παραλαβής σταφίδος, καταλλήλως εκπαιδευόμενοι και υπό την καθοδήγησιν τομεαρχών Γεωπόνων, έκαστος των οποίων θα επιβλέπη την κανονικήν κατάταξιν εις ομάδα (τομέα) συνεργείων παραλαβής. Εφ’ όσον η ποιότης κατατάξεως υπό του αποθηκαρίου τίθεται εν αμφιβολία υπό του παραγωγού, τότε αμφότεροι Τομεάρχης Γεωπόνος και αποθηκάριος προβαίνουν εις επανέλεγχον και ποιοτικήν κατάταξιν του σταφιδοκάρπου. Εν περιπτώσει νέας διαφωνίας του παραγωγού ως προς τον χαρακτηρισμόν της ποιότητος της σταφίδος υπό των ανωτέρω δύο (2) εκπροσώπων της Κ.Σ.Ο.Σ. ο παραγωγός δικαιούται να ζητήση επανεκτίμησιν της ποιότητος υπό της οικείας Δ/νσεως Γεωργίας, η οποία θα ορίση Κρατικόν Γεωπόνον ο οποίος θα επανελέγξη την ποιότητα και θα αποφανθή τελεσιδίκως περί της ποιοτικής κατατάξεως του σταφιδοκάρπου. 5.Σταφιδόκαρπος ο οποίος δεν πληροί τας ανωτέρω βασικάς προδιαγραφάς της ποιότητος και δεν ανταποκρίνεται εις ένα των ανωτέρω ποιοτικών παραγωγικών τύπων θεωρείται μη εμπορεύσιμος και δεν παραλαμβάνεται. 6.Η οικεία Δ/νσις Γεωργίας, δι’ αποφάσεως του Δ/ντού της, θα καθορίζη Επόπτην συγκεντρώσεως σταφίδος όστις θα ελέγχη την κανονικήν παραλαβήν της σταφίδος, την ποιοτικήν κατάστασιν, την συντήρησιν και την διάθεσιν. Ομοίως η Κ.Σ.Ο.Σ. υποχρεούται όπως παρακολουθή την ομαλήν διεκπεραίωσιν της συγκεντρώσεως (παραλαβή ποιοτική κατάταξις, συντήρησις κλπ.). Η παρούσα δημοσιευθήτω δια της Εφημερίδος της Κυβερνήσεως. (Μετά τη σελ.706,588(β)  Σελ. 706,5881 Τεύχος 1454 Σελ. 97 Προστασία Αμπελουργικής Παραγωγής 16.Θ.κ.19 20. ΑΠΟΦΑΣΙΣ ΥΠΟΥΡΓΩΝΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 399554/8930 της 30 Αυγ./28 Σεπτ. 1977 (ΦΕΚ Β΄ 952) Περί σταφιδικών μέτρων εσοδείας 1977. Σελ. 706,5882 Τεύχος 1454 Σελ. 98 21. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 261971/595 της 1/17 Φεβρ. 1978  (ΦΕΚ Β΄ 132) Περί ιδιαίτερης οινοποιήσεως και αποθηκεύσεως οίνων τελευταίων πιέσεων, στεμφύλων κλπ. Έχοντας υπόψη: 1.Τις διατάξεις της παραγράφου 2 του άρθρου 6 του Ν.Δ. 243/1969 «περί βελτιώσεως και προστασίας της αμπελουργικής παραγωγής» όπως αυτό αντικαταστάθηκε από την παρ. 2 του άρθρου 5 του Νόμου 427/1976 «περί αντικαταστάσεως και συμπληρώσεως ενίων διατάξεων του Ν.Δ. 243/1969…». 2.Τις διατάξεις του άρθρου 8 του Ν. 396/76 «περί οινολογικών κατεργασιών και εμπορίας των οίνων». 3.Τις διατάξεις του Νόμου 400/1976 «περί Υπουργικού Συμβουλίου και Υπουργείων». 4.Την ανάγκη βελτιώσεως της ποιότητος των οίνων, αποφασίζουμε: 1.Οι κατεργαζόμενες σταφυλές με μηχανικά μέσα σε ποσότητα μεγαλύτερη των εκατό χιλιάδων (100.000) χιλιογράμμων κατά οινοποιητική περίοδο, υποχρεούνται να αποθηκεύσουν χωριστά ποσότητα οίνων και υποπροϊόντων οινοποιήσεως της δικής τους παραγωγής προερχομένη από υπερπίεση σταφυλών, οινολάσπες και πίεση στεμφύλων (ερυθρά οινοποίηση) η οποία εκπεφρασμένη σε καθαρή αλκοόλη αντιπροσωπεύει, ποσοστό τουλάχιστο 6% επί της καθαρής αλκοόλης του συνόλου της παραγωγής τους. Το ανωτέρω ποσοστό καθαρής αλκοόλης κατά υπόχρεο υπολογίζεται με βάση αφ’ ενός μεν την συνολική παραγωγή του σε γλεύκη, χυμούς και οίνους κάθε κατηγορίας, αφ’ ετέρου δε ένα μέσο αλκοολικό τίτλο ο οποίος καθορίζεται κάθε αμπελουργική περίοδο ανά μεγάλες αμπελοοινικές ζώνες. 2.Το ποσοστό καθαρής αλκοόλης της παραγράφου 1 καθορίζεται ως εξής: α)Σε ποσοστό 3% επί της συνολικής παραγωγής το οποίο προέρχεται από το γλεύκος των τελευταίων πιέσεων των σταφυλών(λευκή οινοποίηση) μετά τον διαχωρισμό του εν ζυμώσει γλεύκους. β)Όλη η ποσότητα της αλκοόλης η οποία περιέχεται στις οινολάσπες των οποίων το περιεχόμενο ποσοστό καθαρής αλκοόλης δεν πρέπει να είναι μικρότερο του 3% της συνολικής παραγωγής καθαρής αλκοόλης. Προς τούτο τα γλεύκη των τελευταίων πιέσεων (κατά την οινοποίηση χωρίς στέμφυλα) καθώς και το εν ζυμώσει γλεύκος της πιέσεως των στεμφύλων (κατά την οινοποίηση με στέμφυλα) πρέπει να διαχωρίζονται κατά την πίεση των σταφυλών ή των στεμφύλων και να ζυμώνονται ιδιαίτερα, μη επιτρεπομένης της αναμίξεως μεταξύ τους προ της κατά την παράγραφο 7 της παρούσης εξακριβώσεών των. γ)Τα ως άνω προϊόντα και υποπροϊόντα καταχωρούνται στα οικεία βιβλία του οινοποιείου του άρθρου 17 του Ν. 396/76. 3.Τα ανωτέρω υποπροϊόντα οινοποιήσεως εκτός των οινολασπών από ρητινίτες οίνους, διατίθενται υποχρεωτικά για οινοπνευματοποίηση ή οξοποίηση. Οι οινολάσπες από ρητινίτες οίνους διατίθενται υποχρεωτικά σε νεφτοποιεία ή καταστρέφονται, υπό τον έλεγχο του Γ.Χ.Κ. 4.Για τον υπολογισμό του ποσοστού, στο οποίο αναφέρεται η παράγραφος 1 της παρούσης αποφάσεως λαμβάνεται υπόψη κατά περιοχή, ο κατωτέρω μέσος αλκοολικός τίτλος, για την οινική περίοδο 1977-78: 10,00 για τις περιοχές Θράκης, Μακεδονίας, Ηπείρου και των νήσων Λευκάδος και Κερκύρας. 10,50 για τις περιοχές Θεσσαλίας, Στερεάς Ελλάδος, Ευβοίας και Νομού Δωδεκανήσου. 11,00 για την Πελοπόννησο και τα λοιπά Ιόνια νησιά. 11,50 για την Κρήτη και το υπόλοιπο των νήσων του Αιγαίου. 16.Θ.κ.20 Προστασία Αμπελουργικής Παραγωγής Προστασία Αμπελουργικής Παραγωγής 16.Θ.κ.21 5.Κάθε οινοπαραγωγός ανεξάρτητα από την ποσότητα σταφυλών που οινοποιεί κάθε χρόνο υποχρεούται να αποθηκεύει επίσης χωριστά και να παραδίνει για οινοπνευματοποίηση ή οξοποίηση σύμφωνα με την παρ. 2 του άρθρου 6 του Ν.Δ. 243/69 όλη την ποσότητα των προϊόντων τα οποία προέρχονται: α)Από τυχόν εκχύλιση και ζύμωση στεμφύλων. β)Από την οινοποίηση απορριμάτων των συσκευαστηρίων επιτραπεζίων σταφυλών. γ)Από οινοποίηση σταφυλών οι οποίες δεν πληρούν τους όρους των ποιοτικών προδιαγραφών για παραγωγή οίνων αμέσου καταναλώσεως σύμφωνα με το νόμο. δ)Από οινοποίηση σταφυλών Κορινθιακής και Σουλτανίνας οι οποίες είναι ακατάλληλες για σταφιδοποίηση και δεν πληρούν τις κατά νόμο ποιοτικές προδιαγραφές για οινοποίηση. Προκειμένου να γίνει επεξεργασία των ανωτέρω πρώτων υλών σε οινοποιείο ο οινοπαραγωγός πρέπει να υποβάλλει προηγουμένως δήλωση στις τοπικές Υπηρεσίες του Υπουργείου Γεωργίας και του Γενικού Χημείου του Κράτους που ελέγχουν το οινοποιείο. Στη δήλωση–αίτηση πρέπει να αναγράφεται: η ακριβής διεύθυνση του οινοποιείου η κατά προσέγγιση ποσότητα των πρώτων υλών, η προέλευσή τους, ο αριθμός κάθε δεξαμενής στην οποία θα γίνει η επεξεργασία, η αποθήκευση αυτών των πρώτων υλών καθώς και η χρονική περίοδος κατά την οποία θα πραγματοποιηθούν οι σχετικές επεξεργασίες. 6.Οι κατά τόπους Δ/νσεις Γεωργίας μετά την υποβολή από τους οινοπαραγωγούς, των δηλώσεων παραγωγής γλευκών και οίνων όπως προβλέπεται από το εδάφιο δ της παραγράφου 2 του άρθρου 1 του Ν.Δ. 243/69 και αφού ενεργήσουν κάθε έλεγχο τον οποίο θεωρούν απαραίτητο γνωρίζουν στην αρμόδια τοπική Δ/νση ή στο Τμήμα Χημικών Υπηρεσιών, την παραχθείσα ποσότητα οινικών προϊόντων κατά οινοποιείο ως και τα παραχθέντα προϊόντα της περιπτώσεως β)της παραγράφου 2 του άρθρου 6 του Ν.Δ. 243/69. Η τοπική Διεύθυνση ή το Τμήμα Χημικών Υπηρεσιών, με βάση τα ανωτέρω στοιχεία και τον καθοριζόμενο κάθε χρόνο μέσο αλκοολικό βαθμό γνωρίζει στους ενδιαφερομένους οινοπαραγωγούς την ποσότητα αλκοόλης την οποία υποχρεούνται να παραδώσουν και η οποία περιέχεται στα υποπροϊόντα οινοποιήσεως ή ειδικών οινοποιήσεων κατά περίπτωση. Αντίγραφο αυτής της πράξεως καταλογισμού κοινοποιείται και στην αρμόδια τοπική Δ/νση Γεωργίας. 7.Οι τοπικές Υπηρεσίες του Γενικού Χημείου του Κράτους προβαίνουν σε εξακρίβωση των αποθηκευομένων χωριστά γι’ αυτό το σκοπό προϊόντων (οίνοι τελευταίων πιέσεων, οινολάσπες κλπ.) και συντάσσουν σχετικά πρωτόκολλα τα οποία υπογράφονται από τον εποπτεύοντα το οινοποιείο χημικό του Γενικού Χημείου του Κράτους και τον υπεύθυνο οινοπαραγωγό ή τον νόμιμο εκπρόσωπό του, του οποίου η νομιμότητα εκπροσωπήσεως θα βεβαιώνεται από Ελληνική Τράπεζα ή τον υπεύθυνο οινολόγον του οινοποιείου. Από ένα αντίγραφο του πρωτοκόλλου εξακριβώσεως των αποθηκευμένων προϊόντων υποβάλλεται στις Δ/νσεις Φορολογίας Οινοπνεύματος και Φοροτεχνική του Γενικού Χημείου του Κράτους. Αντίγραφο της εξακριβώσεως των αποθηκευμένων προϊόντων κοινοποιείται επίσης και στην αρμόδια Διεύθυνση Γεωργίας.  (Αντί για τη σελ. 706,589) Σελ.706,589(α) Τεύχος 720-Σελ.121 8.Οι οινοποιοί υποχρεούνται να παραδώσουν τα ανωτέρω προϊόντα μέχρι 31ης Μαρτίου κάθε χρόνο: α)Στα οινοπνευματοποιεία Β΄ κατηγορίας, για παραγωγή οινοπνεύματος ή αποστάγματος οινολασπής ή αποστάγματος στεμφύλων τα οποία πρέπει να διατίθενται με τις επωνυμίες αυτές. β)Στα νομίμως λειτουργούντα οξοποιεία τα ελεγχόμενα από το Γενικό Χημείο του Κράτους, τηρουμένων κατά την μεταφορά των όρων και διατυπώσεων που καθορίζονται κατωτέρω προκειμένου για την μεταφορά οίνων στα οινοπνευματοποιεία Α΄ και Β΄ κατηγορίας και στα αποσταγματοποιεία πλην της μετουσιώσεως των οίνων, η οποία θα πραγματοποιείται με προσθήκη όξους ώστε η πτητική οξύτητα του οίνου σε οξικό οξύ να ανέρχεται σε 3% τουλάχιστο. Επιτρέπεται η αποθήκευση οίνων σε οξοποιεία χωρίς μετουσίωση με την προϋπόθεση σφραγίσματος των δεξαμενών. Η μετουσίωση θα γίνεται πριν από κάθε παράδοση οίνου για οξοποίηση. γ)Στα οινοπνευματοποιεία Α΄ κατηγορίας και στα αποστεγματοποιεία για την παραγωγή αποστάγματος οινολασπών ή αποστάγματος στεμφύλων. Τα προϊόντα αυτά μπορούν να διατεθούν είτε αυτούσια, με τις επωνυμίες αυτές, είτε για παραγωγή οινοπνεύματος στα οινοπνευματοποιεία Βας κατηγορίας τηρουμένων των κειμένων διατάξεων. δ)Οι οινοπαραγωγοί οι οποίοι διαθέτουν στέμφυλα ή οινολάσπες δικής τους αποκλειστικά παραγωγής, για την παραγωγή αντίστοιχα αποστάγματος στεμφύλων ή αποστάγματος οινολάσπης, δι’ ίδιον λογαριασμόν σύμφωνα με τις κείμενες διατάξεις, απαλλάσσονται της υποχρεώσεως παραδόσεως ισοπόσου αλκοόλης κατά τα ανωτέρω. 9.Κάθε χρόνο το πρώτο δεκαήμερο του Απριλίου οι αρμόδιες Διευθύνσεις και Τμήματα Χημικών Υπηρεσιών του Γενικού Χημείου του Κράτους υποβάλλουν αναλυτική κατάσταση στη Φοροτεχνική Διεύθυνση και στη Διεύθυνση Φορολογίας Οινοπνεύματος, που κοινοποιείται και στην τοπική Δ/νση Γεωργίας και περιλαμβάνει τα ποσά των προϊόντων που δεν έχουν ακόμη διατεθεί. Σελ.706,590(α) Τεύχος 720-Σελ.122 Η Διεύθυνση Φορολογίας Οινοπνεύματος αμέσως μόλις συγκεντρωθούν τα ανωτέρω στοιχεία, προβαίνει σε υποχρεωτική κατανομή των αδιαθέτων προϊόντων σε οινοπνευματοποιεία Β΄ κατηγορίας για παρασκευή οινοπνεύματος με απόφαση του Υπουργού Οικονομικών μέσα στο μήνα Μάϊο. 10.Πριν από κάθε μεταφορά προϊόντων των περιπτώσεων 2 και 5 της παρούσης αποφάσεως, ο οινοποιός υποβάλλει σχετική αίτησι στην εποπτεύουσα το οινοποιείο Χημική Υπηρεσία. Η Χημική Υπηρεσία εκδίδει άδεια μεταφοράς, στην οποία αναγράφεται το είδος και η ποσότητα του προϊόντος σε χιλιόγραμμα ή λίτρα, το ειδικό βάρος και ο αλκοολικός τίτλος, καθώς και το οινοπνευματοποιείο, αποσταγματοποιείο, οξοποιείο ή νεφτοποιείο, στο οποίο μεταφέρεται το προϊόν για απόσταξη ή οξοποίηση. 11.Οι οινοπνευματοποιοί, αποσταγματοποιοί και οξοποιοί πρέπει να ειδοποιούν αμέσως την εποπτεύουσα Χημική Υπηρεσία δια την εισαγωγή αυτών των προϊόντων στο εργοστάσιό τους. Η Χημική Υπηρεσία προβαίνει στην καταμέτρηση, με ζύγιση ή ογκομέτρηση, στη δειγματοληψία του προϊόντος για χημική ανάλυση και στη μετουσίωσή του, εφ’ όσον συντρέχει λόγος, ώστε να μη είναι δυνατή η χρησιμοποίησή του για άλλες χρήσεις, εκτός της παραγωγής οινοπνεύματος ή όξους. Για όλα αυτά συντάσσεται σχετικό πρωτόκολλο, το οποίο προσυπογράφεται από τον εποπτεύοντα χημικό του Γ.Χ.Κ. και τον εκπρόσωπο του παραλήπτου. Από ένα αντίτυπο του πρωτοκόλλου παίρνει το εργοστάσιο, για να χρεώσει τις πρώτες υλες, ένα ο οινοποιός για να πιστώσει την μερίδα του παρακρατήματος και ανά ένα στέλνεται στη Φοροτεχνική Διεύθυνση και στη Δ/νση Φορολογίας Οινοπνεύματος του Γ.Χ.Κ. Μετά την ολοκλήρωση της αποστάξεως, η εποπτεύουσα το οινοπνευματοποιείο Χημική Υπηρεσία υποβάλλει σχετική αναφορά στη Φοροτεχνική Διεύθυνση και στη Διεύθυνση Φορολογίας Οινοπνεύματος του Γ.Χ.Κ. 12.Η τιμή διαθέσεως των προϊόντων της περιπτώσεως 2 και 5 της παρούσης αποφάσεως για παραγωγή οινοπνεύματος, είναι η καθοριζομένη στην εκάστοτε απόφαση διατιμήσεως του οινοπνεύματος του εξ ημών Υπουργού των Οικονομικών. Για οποιαδήποτε άλλη επιτρεπόμενη χρήση, δεν μπορεί να είναι μικρότερη της ως άνω καθοριζομένης τιμής. 13.Οι παραβάτες αυτής της αποφάσεως τιμωρούνται σύμφωνα με τις διατάξεις των άρθρων 13, 15 και 16 του Ν.Δ/τος 243/1969, σε συνδυασμό με τις διατάξεις των άρθρων 14, 15 και 16 του Νόμου 396/1976. 14.Η απόφασή μας αυτή ισχύει από της δημοσιεύσεώς της στην Εφημερίδα της Κυβερνήσεως, καταργουμένης της αριθ. 22240/4434/2.11.74 αποφάσεώς μας. Η απόφαση αυτή να δημοσιευθεί στην Εφημερίδα της Κυβερνήσεως. Βλ. και κατωτ. απόφ. 315354/6146/1979 (ΦΕΚ Β΄ 846) αριθ. 23. 16.Θ.κ.21 Προστασία Αμπελουργικής Παραγωγής